Diari Oficial de la Generalitat Valenciana


Sumari del DOGV 9578, del 19-04-2023 (2023/4085)

RESOLUCIÓ d'11 d'abril de 2023, de la Subdirecció General de Relacions Laborals, per la qual es disposa el registre i publicació de l'acta de la comissió negociadora del Conveni col·lectiu per a la Comunitat Valenciana del sector d'activitats diverses, a fi de procedir a l'actualització de les taules salarials (codi conveni número 42909759097015).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9578

Data del DOGV
:   19-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4085


Data del document
:   11-04-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ d'11 d'abril de 2023, de la Subdirecció General de Relacions Laborals, per la qual es disposa el registre i publicació de l'acta de la comissió negociadora del Conveni col·lectiu per a la Comunitat Valenciana del sector d'activitats diverses, a fi de procedir a l'actualització de les taules salarials (codi conveni número 83589337635523). [2023/4085]  
  
Vista l'acta de la comissió negociadora del Conveni col·lectiu per a la Comunitat Valenciana del sector d'activitats diverses, a fi de procedir a l'actualització de les taules salarials, subscrit per les persones representants de les parts empresarial i social, i de conformitat amb el que disposa l'art. 90, apartats 2 i 3, de l'Estatut dels Treballadors (aprovat per Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball; i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, d'acord amb el que estableixen l'article 51.1 de l'Estatut d'Autonomia de la Comunitat Valenciana, i el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 11 d'abril de 2023.- El subdirector general de Relacions Laborals: Joaquín Vañó Gironés.  
  
  
Acta de la comissió negociadora del Conveni col·lectiu per a la Comunitat Valenciana del sector d'activitats diverses.  
  
Per la part empresarial:  
UNIÓN GREMIAL  
Joan Antoni Rodilla Cantó  
Rafael Gil Cortes  
  
Per la part social:  
Per CCOO - FEDERACIÓ DE SERVEIS  
Salvador Mejías Sahuquillo  
  
Per FeSMC-UGT-PV  
Esteban Ramos Cano  
  
València, quan són les 13.00 hores, del 14 de març de 2022, a la seu de la Unión Gremial, la mesa negociadora del Conveni del comerç d'activitats diverses per a la Comunitat Valenciana, codi conveni número: 66026310957543; d'una part, els membres en representació de l'associació empresarial legitimada en aquest àmbit, i d'una altra part, els membres de la part social designats pels sindicats més representatius, a fi d'aplicar l'art. 25 del conveni col·lectiu «En cas que l'índex de preus al consum (IPC) establit per l'INE per a l'any 2022, a 31 de desembre de 2022, registrara una variació respecte a l'1 %, s'efectuarà una revisió salarial tan prompte es constate oficialment aquesta circumstància en la variació sobre l'esmentada xifra». Per això s'aproven com a taules definitives per a l'any 2021 les següents:  
  
 TAULES 2022 REVISADES  
 5,70 %  
GRUP PROFESSIONAL SALARI ANUAL SALARI MENSUAL  
GRUP V 25.005,77 € 1.577,15 €  
GRUP IV 21.674,39 € 1.367,04 €  
GRUP III 20.189,39 € 1.273,38 €  
GRUP II 17.556,51 € 1.107,32 €  
GRUP I 14.971,88 € 944,30 €  
  
  
COMPLEMENTS  
La dieta s'abonarà a 52,33 €  
La mitja dieta s'abonarà a 16,58 €  
Complement a títol personal art. 15.8 89,13 €  
  
  
Així mateix, i complint el que s'estipula en el mateix article:  
«Any 2023. Els salaris aplicables des de l'1 de gener de 2023, són els que figuren en les taules de l'annex al final d'aquest conveni, i són el resultat d'aplicar a les taules vigents a 31 de desembre de 2022 o les seues taules revisades, si és el cas, un increment de l'1,5 %», per això, s'estableixen com a taules per a 2023 les següents:  
  
 TAULES 2023  
 1,50 %  
GRUP PROFESSIONAL SALARI ANUAL SALARI MENSUAL  
GRUP V 25.380,85 € 1.692,06 €  
GRUP IV 21.999,51 € 1.466,63 €  
GRUP III 20.492,23 € 1.366,15 €  
GRUP II 17.819,86 € 1.187,99 €  
GRUP I 15.196,45 € 1.013,10 €  
  
  
COMPLEMENTS  
La dieta s'abonarà a 50,25 €  
La mitja dieta s'abonarà a 15,92 €  
Complement a títol personal art. 15.8 85,59 €  
  
  
Finalment, i acomplint l'últim paràgraf d'aquest article «Els endarreriments, si corresponen per aquesta revisió, es realitzaran en un sol pagament, una vegada que la Comissió Mixta del conveni els constate al mes de gener de cada any de vigència, segons les dades corresponents a l'evolució de l'IPC en el període fixat, mitjançant acta signada a aquest efecte, de la qual se sol·licitarà depòsit, registre i publicació a l'autoritat laboral». Una vegada que totes dues parts han analitzat el resultat de l'actualització i en nom d'un enteniment i en un exercici de responsabilitat s'acorda que:  
En compensació dels endarreriments de la clàusula de revisió del Conveni col·lectiu s'estableix una retribució única per a totes les categories de 360 €, que es farà efectiva per les empreses abans del 30 de juny de 2023, sota la denominació de compensació HXR 0125. Aquesta quantitat serà proporcional als mesos treballats durant l'any 2022, a raó de 30 € mensuals.  
Les empreses que durant l'any 2022 hagen efectuat pagaments a compte o que abonen conceptes salarials que puguen tindre la consideració de compensables i absorbibles abonaran només el diferencial amb l'esmentada compensació, si n'hi ha.  
Els presents signen en prova de conformitat.  
Aproven, igualment, la comunicació a l'autoritat laboral competent, i designen Vicente Martínez Trenco perquè tramite la documentació per a registrar-la i publicar-la posteriorment.